BG ECB -PUBLIC  
 
СТАНОВИЩЕ НА ЕВРОПЕЙСКАТА ЦЕНТРАЛНА БАНКА  
от 17 декември  2019  година   
относно платежните услуги и платежните системи  
(CON/2019/ 45) 
 
Въведение и правно основание  
На 11 ноември 2019 г. Европейската централна банка (ЕЦБ) получи искане от министъра на 
финансите на Република България за становище относно проект на Закон за изменение и 
допълнение на Закона за платежните услуги и платежните системи (наричан по -нататък 
„законопроектът“)1. 
ЕЦБ е компетентна да даде становище на основание член  127, параграф  4 и член  282, параграф  5 
от Договора за функционирането на Европейския съюз и член  2, параграф  1, пето тире от 
Решение  98/415/ЕО на Съвета2, тъй като законопроектът се отнася до платежни систе ми и 
системи за сетълмент. Управителният съвет прие настоящото становище съгласно член  17.5, 
първо изречение от Процедурния правилник на Европейската централна банка.  
 
1. Цел на законопроекта  
1.1 Органът, поискал консултацията, обяснява, че със законопроекта се ц ели да се транспонира 
в националното право Директива (ЕС) 2015/2366 на Европейския парламент и на Съвета3 и 
да се приложат някои мерки от други правни актове на Съюза, приети във връзка с 
Директива (ЕС) 2015/2366, по -специално Регламент (ЕС) 2019/518 на Ев ропейския 
парламент и на Съвета4. 
1.2 Органът, поискал консултацията, посочва, че законопроектът съдържа също така мерки за 
разширяване и засилване на надзора върху платежните услуги и платежните системи.  
1.3 Поради това з аконопроектът5 предвижда, че лице, което придобие минимум три процента от 
акциите/дружествените дялове или права на глас в платежна институция или в дружество за 
електронни пари, лицензирани от Българската народна банка ( БНБ), уведомява БНБ за това 
                                                 
1  Закон за платежните услуги и платежните системи , обн. ДВ,  бр. 20  от 6.3.2018 г.   
2  Решение  98/415/EО на Съвета от 29  юни 1998  г. за консултирането на националните власти с Европейската 
централна банка по отношение на проектите за законодателни разпоредби (OВ L  189, 3.7.1998  г., стр.  42). 
3  Директива (ЕС) 2015/2366 на Европейския парламент и на Съвета от 25 ноември 2015 г. за платежните 
услуги във вътрешния пазар, за изменение на директиви 2002/65/ЕО, 2009/110/ЕО и 2013/36/ЕС и Регламент 
(ЕС) №  1093/2010 и за отмяна на Директива 2007/64/ЕО (ОВ L  337, 23.12.2015 г., стр. 35).  
4  Регламент (ЕС) 2019/518 на Европейския парламент и на Съвета от 19 март 2019 г. за изменение на 
Регламент (ЕО) № 924/2009 по отношение на определени такси за презграничните плащания в Съюза и 
таксите за превалутиране (ОВ L  91, 29.3.2019  г., стр.  36). 
 
5 Вж. §  7 и §  18 от законопроекта, които съдържат проекта за нови членове 14 а и 44а  в Закона за платежните 
услуги и платежните системи . 
ECB -PUBLIC  
2 в седемдневен срок и прилага необходимите документи. В случай че представената 
информация е непълна или ако БНБ прецени, че с влиянието си върху вземането на 
решения лицето може да навреди на надеждността или сигурността на платежната 
институция или на предоставяните от нея пл атежни услуги, БНБ има правомощието да лиши 
временно от право на глас този акционер/съдружник  и/или да му нареди да прехвърли 
притежаваните от него акции/дружествени дялове в срок от 30 дни.  
1.4 Законопроектът6 също така предвижда, че доставчи ците  на платежни услуги начислява т на 
ползвател ите на платежни услуги еднакви такси за презгранични те плащания в евро в 
рамките на Съюза и за плащания та в лева в България, които са с еднаква стойност и с един 
и същ вальор и които имат еднакви характеристики по отношение на  иницииране, 
извършване и приключване на плащането . 
1.5 Законопроектът7 предвижда, че i)  клирингът и сетълментът на платежни операции в левове, 
свързани с платежни карти, се извършват в системи с окончателност на сетълмента, 
обработващи платежни операции, свър зани с карти, и ii) нетният сетълмент на същите 
платежни операции се извършва в системата за брутен сетълмент в реално време, 
оперирана от БНБ и наречена RINGS, когато са изпълнени едновременно следните две 
условия: а)  издателите на платежните карти са дос тавчици на п латежни услуги, лицензирани 
от БНБ, или са клонове на доставчици на платежни услуги, извършващи дейност на 
територията на България; и б)  мястото на продажба или терминалното устройство ATM се 
намира на територията на България.  
1.6 Законопроектът предвижда и редица други изменения, включително периодично 
предоставяне на данни от доставчиците на платежни услуги, които са освободени от 
лицензиране , по-подробни правила във връзка с изключенията от прилагането на 
задълбоченото установяване на идентично стта на клиента съгласно Делегиран регламент 
(ЕС) 2018/389  на Комисията8 и удължена давност за разследването на нарушенията на 
Закона за платежните услуги и платежните системи и по -високи административни наказания 
за тях. 
 
2. Специфични забележки  
2.1 ЕЦБ отбелязва, че когато са изпълнени двете условия, посочени в параграф 1.5, клирингът и 
сетълментът на тези платежни операции винаги ще се извършват от оператор на система с 
окончателност на сетълмента с достъп до RINGS. ЕЦБ приема, че целта на това 
ограничение за платежните операции  в лева , свързани с платежни карти, е да се гарантира, 
че клирингът и сетълментът на тези плащания на дребно, които се считат за тясно свързани 
с територията на България, се извършват в пари на централна банка чрез RINGS.  
                                                 
6 Вж. §  22 от законопроекта, който съдържа проекта за изменение на член  68, алинея 6 от Закона за 
платежните услуги и платежните системи.  
7 Вж. §  30 от законопроекта, който съдържа проекта за нов член  148а в Закона за платежните услуги и 
платежните системи.  
8 Делегиран регламент (ЕС) 2018/389 на Комисията от 27 ноември 2017 г. за допълване на Директива (ЕС) 
2015/2366 на Европейския парламент и на Съвета по отношение на регулаторните технически стан дарти за 
задълбоченото установяване на идентичността на клиента и общите и сигурни отворени стандарти на 
комуникация (ОВ L 69, 13.3.2018 г., стр.  23). 
ECB -PUBLIC  
3 Това ограничение следва да се разглежда, като се вземе предвид принципът на отворен и 
недискриминационен достъп до платежни системи, закрепен в законодателството на Съюза9 
и в международните стандарти10. Във връзка с това ЕЦБ приема, че ограничението не би 
затруднило презграничното приемане на деноминирани в лева платежни операции, 
свързани с платежни карти. За тази цел и с цел през граничното приемане на платежни 
операции, свързани с платежни карти, не би трябвало да се забранява участието на 
доставчици на платежни услуги, които а)  са лицензирани в други държави членки; и 
б) предоставят платежни услуги в България без клон в системи с окончателност на 
сетълмента, които обработват платежни операции, свързан и с платежни карти, и извършват 
нетен сетълмент в RINGS, и би трябвало да се гарантира принципът на недискриминация на 
участниците в платежната система.  
2.2 Освен това ЕЦБ приема, че целта на същото ограничение е да се подпомогне 
транспонирането на Директива ( ЕС) 2015/2366 в националното право, за да се засили 
защитата на потребителите  от евентуални допълнителни такси за валутно конвертиране , 
възникващи от неочаквано валутно конвертиране в резултат от обработката  на посочените в 
параграф 1.5 платежни опер ации, свързани с платежни карти . Във връзка с това ЕЦБ 
отбелязва, че Директива (ЕС) 2015/2366 вече съдържа правила за валутното конвертиране и 
информацията за такси те11, и приема , че те вече са транспонирани със Закона за 
платежните услуги и платежните системи 12. 
2.3 Въпреки че кредитните институции (заедно с платежните институции и дружествата за 
електронни пари) са доставчици на платежни услуги по смисъла на Закона за платежните  
услуги и платежните системи13, ЕЦБ приема, че придобиването на акции или права на глас в 
кредитни институции не попада в приложното поле на предвиденото в законопроекта 
изискване за уведомление  при придобиването на акции/дружествени дялове в платежни 
институции и дружества за електронни пари14. Придобиването на акци и или права на глас в 
кредит ни институции вече е уредено в Закона за кредитните институции15. 
                                                 
9 Вж. напр. член 35 от Директива  (EС) 2015/2366 и член 16 от Регламент (ЕС) №  795/2014 на Европейската 
централна банка от 3 юли 2014 г. относно надзорните изисквания за системно важните платежни системи 
(EЦБ/2014/28) (OВ L  217, 23.7.2014  г., стр.  16). 
10 Вж. „Принципи за инфраструктурите на финансовите пазари“, достъпни на 
https://www.bis.org/cpmi/info_pfmi.htm . Принципите за инфраструктурите на финансовите пазари са 
транспонирани в българското право с член  141 от Закона за платежните услуги и платежните системи  и 
Наредба № 16 на БНБ от 29 март 2018 г.  
11  Членове 59 и 60 от Директива (EС) 2015/2366 . 
12  Членове 50 и 51 от Закона за платежните услуги и платежните системи . 
13  Вж. член 3, алинея 1 от Закона за платежните услуги и платежните системи, в който се разграничава т 
различни доставчици на платежни услуги по смисъла на закона, а именно: i) банки по смисъла на Закона за 
кредитните институции; ii) дружества за електронни пари по смисъла на Закона за платежните услуги и 
платежните системи ; iii) платежни институции по сми съла на Закона за платежните услуги и платежните 
системи ; iv) доставчици на услуги по предоставяне на информация за сметка по смисъла на Закона за 
платежните услуги и платежните системи ; v) Европейската централна банка и националните централни 
банки на дър жавите членки, когато не действат в качеството си на органи на парична политика или на 
органи, осъществяващи публичноправни функции.  
14 Вж. §  7 и §  18 от законопроекта, които съдържат проекта за нови членове 14а и 44а  в Закона за платежните 
услуги и платежн ите системи . 
15   Член 32 от Закона за кредитните институции , обн. ДВ, бр. 59  от 21. 7.2006 г . 
ECB -PUBLIC  
4 2.4 ЕЦБ приема, че предложените изменения във връзка с таксите за презгранични плащания в 
евро в Съюза целят да избегнат стълкновения между действащия Закон за платежните 
услуги и платежните системи и Регламент (ЕС) №  924/2009 така, както е изменен с 
Регламент (ЕС) 2019/51816. 
 
Настоящото становище ще бъде публикувано на уебсайта на ЕЦБ.  
 
 
Съставено във Франкфурт на Майн на 17 декември  2019  година.  
 
[подпис ] 
 
Председател на ЕЦБ  
Christine LAGARDE  
                                                 
16 Регламент (ЕО) № 924/2009 на Европейския парламент и на Съвета от 16 септември 2009 г. относно 
презграничните  плащания в рамките на Общността и за отмяна на Регламент (ЕО) № 2560/2001 (ОВ L 266, 
9.10.2009  г., стр. 11).